చైనా
చైనా అని సాధారణంగా పిలువబడే పీపుల్స్ రిపబ్లిక్ ఆఫ్ చైనా తూర్పు ఆసియాలో అతిపెద్ద దేశం,
మరియు ప్రపంచంలోని అతిపెద్ద దేశాలలో ఒకటి. 130 కోట్ల (1.3 బిలియన్) పైగా జనాభాతో ప్రపంచంలోని అతి పెద్ద జనాభా గల దేశంగా 
చైనా ఉంది. చైనా రాజధాని నగరం బీజింగ్ (Beijing).అతిపెద్ద నగరం షాంఘై (shangai).చైనా ఏక పార్టీ పాలిత దేశం. 
చైనాలో 22 భూభాగాలు ఉన్నాయి., వీటిలో 5 స్వయం ప్రతిపత్తి (అటానిమస్) కలిగిన భూభాగాలు, నాలుగు డైరెక్ట్ కంట్రోల్డ్ మునిసిపాలిటీలు (బీజింగ్, తియాజిన్, షాంగై మరియు చాంగ్క్వింగ్), రెండు స్వయంపాలిత భూభాగాలు (హాంగ్‌కాంగ్ మరియు మాకౌ) ఉన్నాయి. పి.ఆర్.సిలో ఉన్న ఫ్రీ ఏరియా ఆఫ్ రిపబ్లిక్ ఆఫ్ చైనా భూభాగాలను రిపబ్లిక్ ఆఫ్ చైనా పాలనలో ఉన్నాయి. తైవాన్, కిన్మెన్, మత్సు, ఫ్యూజియన్ మరియు దక్షిణాసియా అధీనంలో ఉన్న ద్వీపాలు రాజకీయ స్థితి వివాదాస్పదంగా ఉంది.
టాంగ్ రాజవంశం
754 సంవత్సరపు టాంగ్ జనాభా గణన ప్రకారం, సామ్రాజ్యం మొత్తంలో 1,859 నగరాలు, 321 పాలనా విభాగాలు, మరియు 1,538 ప్రాదేశిక విభాగాలు ఉన్నాయి. టాంగ్ కాలంలో అనేక పెద్ద మరియు ముఖ్యమైన నగరాలు ఉన్నప్పటికీ, చైనా యొక్క జనాభాలో అధిక భాగం దాదాపు 80 నుండి 90% గ్రామీణ మరియు వ్యవసాయ సంబంధ ప్రాంతాలలో ఉండేవారు. జనాభా వలసలో కూడా ఉత్తరం నుండి దక్షిణ చైనాకి ఒక నాటకీయ పరిణామం జరిగింది, అనగా రాజవంశం ఆరంభ కాలంలో మొత్తం జనాభాలో 75% ఉత్తర భాగంలో ఉండగా చివరి భాగంలో 50%కి తగ్గిపోయింది.